ระเบียบคณะกรรมการตรวจเงินแผ่นดินว่าด้วยการฌาปนกิจสงเคราะห์ของสำนักงานการตรวจเงินแผ่นดินพ.ศ. ๒๕๖๐ อาศัยอำนาจตามความในมาตรา๕๒ (๗) และ (๙) แห่งพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ.๒๕๔๒ ประกอบข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๙/๒๕๕๘ เรื่องการเลือกกรรมการแทนตำแหน่งที่ว่างในคณะกรรมการตรวจเงินแผ่นดินและการดำเนินการเพื่อสรรหาผู้ดำรงตำแหน่งในองค์กรอิสระลงวันที่ ๑๖ กันยายน ๒๕๕๘ผู้ว่าการตรวจเงินแผ่นดินจึงใช้อำนาจหน้าที่แทนคณะกรรมการตรวจเงินแผ่นดินออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการตรวจเงินแผ่นดินว่าด้วยการฌาปนกิจสงเคราะห์ของสำนักงานการตรวจเงินแผ่นดิน พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาระเบียบ ข้อบังคับ หรือคำสั่งอื่นใดที่เกี่ยวกับการฌาปนกิจสงเคราะห์ของสำนักงานการตรวจเงินแผ่นดินที่ขัดหรือแย้งกับระเบียบนี้ ให้ใช้ระเบียบนี้แทนข้อ๔ ในระเบียบนี้การฌาปนกิจสงเคราะห์ หมายความว่าการฌาปนกิจสงเคราะห์ของสำนักงานการตรวจเงินแผ่นดินสมาชิก หมายความว่า สมาชิกของการฌาปนกิจสงเคราะห์ของสำนักงานการตรวจเงินแผ่นดินคณะกรรมการ หมายความว่าคณะกรรมการการฌาปนกิจสงเคราะห์ของสำนักงานการตรวจเงินแผ่นดินประธานกรรมการ หมายความว่าประธานกรรมการการฌาปนกิจสงเคราะห์ของสำนักงานการตรวจเงินแผ่นดินกรรมการ หมายความว่า กรรมการการฌาปนกิจสงเคราะห์ของสำนักงานการตรวจเงินแผ่นดินสำนักงาน หมายความว่าสำนักงานการฌาปนกิจสงเคราะห์ของสำนักงานการตรวจเงินแผ่นดินเงินสงเคราะห์ หมายความว่าเงินที่สมาชิกร่วมกันออกช่วยเหลือเป็นค่าจัดการศพและสงเคราะห์ครอบครัวของสมาชิกซึ่งถึงแก่ความตายรวมทั้งเป็นค่าใช้จ่ายเพื่อดำเนินกิจการของการฌาปนกิจสงเคราะห์นายทะเบียน หมายความว่านายทะเบียนการฌาปนกิจสงเคราะห์ภาครัฐ ตามข้อ ๓ ระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการหน่วยงานของรัฐรัฐวิสาหกิจ และองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐ พ.ศ.๒๕๔๗ข้อ๕ การฌาปนกิจสงเคราะห์มีวัตถุประสงค์เพื่อให้สมาชิกการฌาปนกิจสงเคราะห์ทำการสงเคราะห์ซึ่งกันและกันในการจัดการศพหรือจัดการศพและสงเคราะห์ครอบครัวของสมาชิกซึ่งถึงแก่ความตายด้วยเงินสงเคราะห์โดยไม่ประสงค์จะหากำไรหรือรายได้เพื่อแบ่งปันกัน และไม่ดำเนินกิจการใด ๆทางการเมืองข้อ๖ ให้การฌาปนกิจสงเคราะห์เป็นสวัสดิการของสำนักงานการตรวจเงินแผ่นดินโดยมีคณะกรรมการคณะหนึ่งเป็นผู้ดำเนินการและเป็นผู้แทนในกิจการที่เกี่ยวกับบุคคลภายนอกในการนี้คณะกรรมการจะมอบหมายให้กรรมการคนหนึ่งหรือหลายคนทำการแทนก็ได้คณะกรรมการประกอบด้วยผู้ว่าการตรวจเงินแผ่นดินหรือรองผู้ว่าการตรวจเงินแผ่นดินที่ผู้ว่าการตรวจเงินแผ่นดินมอบหมายเป็นประธานกรรมการและกรรมการจำนวนไม่เกินสิบสี่คนให้ผู้ว่าการตรวจเงินแผ่นดินมีอำนาจในการพิจารณาแต่งตั้งกรรมการและเปลี่ยนตัวกรรมการกรรมการไม่มีสิทธิได้รับเงินเดือนหรือค่าจ้างหรือเงินอื่นใดเว้นแต่สำนักงานการตรวจเงินแผ่นดินจะกำหนดให้มีสิทธิได้รับค่าเบี้ยประชุมหรือค่าพาหนะก็ให้เป็นไปตามหลักเกณฑ์ที่สำนักงานการตรวจเงินแผ่นดินกำหนดโดยหลักเกณฑ์ดังกล่าวจะต้องส่งสำเนาที่มีคำรับรองว่าถูกต้องต่อนายทะเบียนภายในสามสิบวันข้อ๗ การฌาปนกิจสงเคราะห์ให้เป็นไปตามข้อบังคับของสำนักงานการตรวจเงินแผ่นดินโดยให้ผู้ว่าการตรวจเงินแผ่นดินยื่นคำขอขึ้นทะเบียนต่อนายทะเบียนตามหลักเกณฑ์ที่กำหนดในระเบียบกระทรวงการพัฒนาสังคมและความมั่นคงของมนุษย์ว่าด้วยการฌาปนกิจสงเคราะห์ของส่วนราชการหน่วยงานของรัฐ รัฐวิสาหกิจ และองค์กรวิชาชีพซึ่งเป็นนิติบุคคลที่อยู่ภายใต้การกำกับของรัฐพ.ศ. ๒๕๔๗การแก้ไขเพิ่มเติมข้อบังคับให้เป็นไปตามมติที่ประชุมคณะกรรมการโดยมีคะแนนเสียงไม่น้อยกว่าสองในสามของจำนวนกรรมการทั้งหมดและแจ้งให้นายทะเบียนทราบในกรณีผู้ว่าการตรวจเงินแผ่นดินมิได้เป็นประธานกรรมการต้องเสนอให้ผู้ว่าการตรวจเงินแผ่นดินพิจารณาให้ความเห็นชอบก่อนแจ้งให้นายทะเบียนทราบเมื่อนายทะเบียนเห็นว่าถูกต้องแล้ว ก็ใช้บังคับได้ในการแต่งตั้งกรรมการหรือเปลี่ยนตัวกรรมการตามข้อ๖ วรรคสามให้ผู้ว่าการตรวจเงินแผ่นดินสำเนาคำสั่งแต่งตั้งหรือเปลี่ยนตัวกรรมการซึ่งรับรองถูกต้องส่งให้นายทะเบียนทราบภายในสามสิบวันข้อ๘ ข้อบังคับตามข้อ ๗อย่างน้อยต้องมีสาระสำคัญ ดังต่อไปนี้(๑)ชื่อต้องมีคำว่า ฌาปนกิจสงเคราะห์ กำกับไว้กับชื่อนั้นด้วย(๒)วัตถุประสงค์(๓)ที่ตั้งสำนักงาน และวันเวลาเปิดทำการ(๔)วิธีการรับสมาชิกและการขาดจากสมาชิก(๕)อัตราเงินค่าสมัคร อัตราเงินค่าบำรุง และอัตราเงินสงเคราะห์รวมถึงวิธีชำระเงินดังกล่าว(๖)อัตราการหักเงินสงเคราะห์เพื่อเป็นค่าใช้จ่ายในการดำเนินกิจการ(๗)ข้อกำหนดเกี่ยวกับสิทธิหน้าที่ของสมาชิก(๘)วิธีการจ่ายเงินค่าจัดการศพ หรือค่าจัดการศพและสงเคราะห์ครอบครัว(๙)ข้อกำหนดเกี่ยวกับการใช้จ่ายและการเก็บรักษาเงิน(๑๐)ข้อกำหนดเกี่ยวกับการพ้นจากตำแหน่งของกรรมการ และการประชุมของคณะกรรมการข้อ๙ นอกจากคณะกรรมการจะเป็นผู้แทนของสำนักงานเกี่ยวกับการฌาปนกิจสงเคราะห์และในกิจการที่เกี่ยวข้องกับบุคคลภายนอกแล้วคณะกรรมการยังมีอำนาจหน้าที่ ดังต่อไปนี้(๑)ดำเนินการเกี่ยวกับการฌาปนกิจสงเคราะห์เพื่อให้เป็นไปตามวัตถุประสงค์ของระเบียบคณะกรรมการตรวจเงินแผ่นดินและข้อบังคับสำนักงานการตรวจเงินแผ่นดิน รวมถึงเพื่อให้เป็นไปตามกฎหมายและระเบียบของทางราชการเกี่ยวกับการฌาปนกิจสงเคราะห์(๒)ออกประกาศหรือคำสั่งอื่นใดที่เกี่ยวข้องกับการดำเนินงานของการฌาปนกิจสงเคราะห์ตามความจำเป็นซึ่งต้องไม่ขัดหรือแย้งกับกฎหมาย ระเบียบ หรือข้อบังคับที่เกี่ยวข้อง(๓)พิจารณากำหนดหลักเกณฑ์เกี่ยวกับการเงินของการฌาปนกิจสงเคราะห์(๔)พิจารณาจัดจ้างเจ้าหน้าที่ของการฌาปนกิจสงเคราะห์ และกำหนดอัตราค่าจ้าง ค่าตอบแทนตามความจำเป็นและเหมาะสมซึ่งต้องไม่เกินหลักเกณฑ์ที่ราชการกำหนด(๕)มอบหมายให้กรรมการคนใดคนหนึ่งหรือหลายคนทำการแทนในนามของคณะกรรมการในกิจการเกี่ยวกับการฌาปนกิจสงเคราะห์หรือที่เกี่ยวข้องกับบุคคลภายนอก(๖)ดำเนินกิจการอื่น ๆ เพื่อประโยชน์แก่การฌาปนกิจสงเคราะห์(๗)จัดการเรื่องอื่น ๆ เกี่ยวกับการฌาปนกิจสงเคราะห์ข้อ๑๐ สมาชิกของการฌาปนกิจสงเคราะห์ มี๒ ประเภทดังนี้(๑)สมาชิกสามัญ ได้แก่ ข้าราชการและลูกจ้างประจำ สังกัดสำนักงานการตรวจเงินแผ่นดิน(๒)สมาชิกสมทบ ได้แก่ บิดามารดาของสมาชิกสามัญและคู่สมรสโดยชอบด้วยกฎหมายของสมาชิกสามัญข้อ๑๑ ให้กำหนดรายละเอียดเกี่ยวกับการทะเบียนการเงิน การบัญชี การเลิก การฌาปนกิจสงเคราะห์การชำระบัญชีของการฌาปนกิจสงเคราะห์ไว้ในข้อบังคับข้อ๑๒ การปฏิบัติหน้าที่ของข้าราชการและลูกจ้างตามระเบียบนี้ ให้ถือว่าเป็นการปฏิบัติราชการข้อ๑๓ การใดซึ่งได้กระทำไปแล้วในขั้นตอนใดก่อนวันที่ระเบียบนี้ใช้บังคับให้เป็นอันใช้ได้ตามระเบียบนี้แต่การดำเนินการในขั้นตอนต่อไปให้ปฏิบัติตามระเบียบนี้ข้อ ๑๔ บรรดาระเบียบ ข้อบังคับ ประกาศ หรือคำสั่งซึ่งมีผลใช้บังคับก่อนระเบียบนี้คงใช้บังคับได้ต่อไป จนว่าจะมีระเบียบข้อบังคับ ประกาศ หรือคำสั่งตามระเบียบนี้ใช้บังคับข้อ๑๕ ประธานกรรมการตรวจเงินแผ่นดินเป็นผู้รักษาการตามระเบียบนี้และคณะกรรมการตรวจเงินแผ่นดินมีอำนาจตีความและวินิจฉัยชี้ขาดปัญหาที่เกิดขึ้นในการบังคับใช้ระเบียบนี้ในกรณีมีเหตุอันสมควรคณะกรรมการตรวจเงินแผ่นดินอาจยกเว้นหรือผ่อนผันวิธีปฏิบัติการตามความในระเบียบนี้ประกาศณ วันที่ ๑๕ กันยายน พ.ศ. ๒๕๖๐พิศิษฐ์ลีลาวชิโรภาสผู้ว่าการตรวจเงินแผ่นดินเป็นผู้ใช้อำนาจหน้าที่แทนประธานกรรมการตรวจเงินแผ่นดิน ปวันวิทย์/อัญชลี/จัดทำ๓๐ตุลาคม ๒๕๖๐นุสรา/ตรวจ๑กันยายน ๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๑๑ ก/หน้า ๑๐/๑๙ ตุลาคม ๒๕๖๐